ได้ยินเพื่อนร่ำลือมานานนักวันได้มีโอกาสไปชิมเอง ร้านตั้งอยุ่เยื้องๆกับห้างโคลิเซี่ยมเป็นตึกแถวที่เพดานค่อนข้างสูงทำให้ร้านดูโปร่งๆโล่งสบาย แต่อาจเดินผ่านได้โดยง่ายเพราะป้ายเล็กและมีผ้าใบบังแดดเข้าร้านอันใหญ่มากกก คิดว่าร้านน่าจะเปิดมาหลายสิบปีแล้ว ดูจากสภาพร้านและรูปถ่าย
ที่ร้านมีคุณป้า 2 คนช่วยกันขาย คนนึงตัก คนนึงเสิรฟ ก็ดู น่ารักไปอีกแบบดีครับ ไอติมที่ร้านเรียกไข่ติมไข่แข็งว่าไอติมหน้าไข่ อาจงงกับชื่อเล็กน้อย ตามด้วยไอติมต่างๆ เช่น ลูกชิด ลูกเกด เม็ดบัว ถั่วแดงและรวมมิตร ราคาก็ 20 -30บาทต่อถ้วยครับ
รสชาติถ้าทานช่วงหน้าร้อนก็อร่อยดีครับ เย็นช่ำ หวานไม่มาก สำหรับผมนะ แต่อาจให้น้อยไปหน่อย ทานแล้วไม่สะใจสไตล์คนกินจุ